Saga of a Star World
Saga of a Star World (), u Jugoslaviji prikazan kao Svemirska krstarica Galactica, je američki science fiction film snimljen 1978. godine u režiji Richarda A. Colle, poznat po tome što je poslužio kao pilot za originalnu TV-seriju, odnosno predstavljao začetak medijske franšize Battlestar Galactica.

Radnja počinje u dalekom solarnom sistemu gdje je Dvanaest Kolonija mučki napadnuto od mehaničke rase Sajlonaca (Cylonaca), pri čemu uništenje izbjegne svemirska krstarica Galactica te počinje okupljati preživjele ostatke čovječanstva na dugotrajno i opasno putovanje prema dalekoj, zaboravljenoj, mitskoj trinaestoj koloniji pod imenom Zemlja. Film je snimljen u produkciji studija Universal, pri čemu je važan poticaj imao enormni uspjeh žanrovski srodnog filma Ratovi zvijezda, projekta koji je Universal bio odbio nekoliko godina ranija. Usprkos toga, ideju za film je njegov producent Glen A. Larson bio smislio krajem 1960-ih, a velikim dijelom temeljio na doktrini i historiji vlastite Mormonske crkve. Iako je produkciju otežao spor oko autorskih prava i navodnog plagijata sa Georgeom Lucasom, i iako su ga kritičari smatrali najobičnijom i inferiornom derivacijom Ratova zvijezda, film, originalno prikazan u kino-dvoranama nekoliko zemalja, je doživio enorman uspjeh. Na američkoj televiziji je premijerno prikazan u jesen 1978. godine.

Radnja filma je kasnije obrađena u rebootiranoj miniseriji 2003. godine.

Uloge

Vanjske veze

Saga of a Star World at the Battlestar Wiki
Storyboard of "Saga" at galactica.tv 

Američki filmovi
SF-filmovi
Pustolovni filmovi
TV-epizode 1978.